Այսինքն, եթե այս կամ այն պատճառով նախագահի պաշտոնը մնում է թափուր, ապա համարվում է, որ Ազգային ժողովն արձակվում է: Այլապես ԱԺ արտահերթ ընտրությունների մասին չէր կարող խոսք լինել: Բայց ահա սահմանադրության հոդված 100-ն էլ նախատեսում է, որ հանրապետության նախագահի պաշտոնը թափուր մնալու դեպքում մինչեւ նորընտիր նախագահի կողմից պաշտոնի ստանձնումը հանրապետության նախագահի լիազորություններն իրականացնում է Ազգային ժողովի նախագահը: Բայց եթե հանրապետության նախագահի պաշտոնը թափուր մնալու դեպքում անցկացվում են նաեւ ԱԺ արտահերթ ընտրություններ, այսինքն գործող Ազգային ժողովը համարվում է արձակված, ինչպե՞ս կարող է չգործող ԱԺ նախագահը կատարել հանրապետության նախագահի լիազորությունները: Թե՞ Ազգային ժողովը չի արձակվում, շարունակում է գործել, բայց նշանակվում են ԱԺ արտաահերթ ընտրություններ: